Broj: 02-1- 704-1/24

Sarajevo, 09.04.2024. godine

U skladu sa članom 69. Zakona o visokom obrazovanju („Službene novine Kantona Sarajevo“ broj: 36/22 ) članom 111. Statuta Univerziteta u Sarajevu broj 01-14-35-1/23 od 26.07.2023. godine, a uvezi sa članom 23. Pravilnika o platama i naknadama osoblja Univerziteta u Sarajevu, Odlukom o usvajanju Finansijskog plana prihoda i rashoda za interdisciplinarni doktorski studij generacija 2023/2024.godina broj 02-1-2067-1/23 od 05.12.2023. godine, Vijeće Fakulteta političkih nauka na sjednici održanoj dana 09.04.2024, donosi:

**Odluku o visini, načinu i dinamici isplate naknada nosiocima aktivnosti na III ciklusu**

**I** – Nosiocima aktivnosti na III ciklusu studija Univerziteta u Sarajevu-Fakulteta političkih nauka utvrđuje se sljedeća naknada:

* za održane sate predavanja na obaveznim predmetima jedan sat predavanja iznosi 80,00 KM neto;
* za održane sate predavanja na izbornim predmetima jedan sat predavanja iznosi 50,00 KM neto;
* za aktivnosti imenovanog supervizora za jednog kandidata ukupno 250,0 KM neto;
* za aktivnosti imenovanog mentora za jednog kandidata ukupno 1500,0 KM neto;
* za aktivnosti predsjednika Komisije za ocjenu i odbranu projekta, radne verzije i doktorske disertacije Komisije imenovanog supervizora za jednog kandidata ukupno 250,0 KM neto;
* za aktivnosti člana Komisije za ocjenu i odbranu projekta, radne verzije i doktorske disertacije Komisije imenovanog supervizora za jednog kandidata ukupno 150,0 KM neto;
* za aktivnosti zapisničara Komisije za ocjenu i odbranu projekta, radne verzije i doktorske disertacije Komisije imenovanog supervizora za jednog kandidata ukupno 50,0 KM neto;

**II-** Isplata naknade nosiocima aktivnosti na III ciklusu studija/doktorskom studiju iz stava (1)

ovog člana utvrđuju se pojedinačnom odlukom dekana Fakulteta, nakon podnesenog Izvještaja od strane nosioca aktivnosti.

**III-** Naknada se isplaćuje nakon obavljenih zadataka, u periodima isplate koji ne mogu biti duži od 60 dana, samo za mjesece u kojima su se održavale aktivnosti, izuzev u prvom kvartalu godine, kada može biti duži.

**Obrazloženje**

Nosiocima aktivnosti na III ciklusu studija Univerziteta u Sarajevu-Fakulteta političkih nauka, za održane sate predavanja, seminara, mentorstva/ komentorstva, članstava u komisijama, stručno-administrativnih poslova, te ostalih roškova/naknada vezani za realizaciju III ciklusa studija, u iznosu od minimalno 75% (uključujući i pripadajuće poreze) od ukupno uplaćenih školarina doktorskog studija. Vijeće Fakulteta može svojom odlukom, nosiocima III ciklusa studija, odrediti visinu naknade koja je manja od one definirane u tački I ove Odluke sa obavezom ulaganja razlike sredstava u nastavne i naučnoistraživačke kapacitete, kao i opremljenost članice, što je ovo Vijeće i učinilo,a sve a u skladu sa finansijskim planom broj 02-1-2067-1/23 od 05.12.2023. godine i nemogućnosti predviđanja ukupnog broja kandidata koji će izvršiti upis u semestar i obaviti predviđene aktivnosti.Imajući u vidu član 23. Pravilnika o platama i naknadama osoblja Univerziteta u Sarajevu kojim je regulisana isplata naknada nosiocima aktivnosti na III ciklusu, Vijeće Univerziteta u Sarajevu-Fakulteta političkih nauka donijelo je Odluku kao u dispozitivu.

**Pouka o pravnom lijeku:** Protiv ove Odluke može se podnijeti prigovor Upravnom odboru Univerziteta u roku od 30 dana od dana prijema Odluke.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa Zakonom o visokom obrazovanju i Statutom Univerziteta u Sarajevu  te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22.).*

 **DEKAN**

Akt obradila: Adila Odobašić Mujačić **\_\_\_\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **prof.dr. Sead Turčalo**

Dostaviti:

1. Materijal za Vijeće;
2. a/a